ZMLUVA O ÚVERE
uzavretá podľa § 497 a nasl. zákona č. 513/1991 Zb. Obchodný zákonník v znení neskorších predpisov
Článok I
Zmluvné strany
Veriteľ:
[obchodné meno], so sídlom [ulica a číslo, PSČ, obec], IČO: [IČO], zapísaná v [obchodnom registri Okresného súdu …, oddiel …, vložka č. …], v mene ktorej koná [meno a funkcia štatutára]
(ďalej len „veriteľ“)
a
Dlžník:
[obchodné meno], so sídlom [ulica a číslo, PSČ, obec], IČO: [IČO], zapísaná v [obchodnom registri Okresného súdu …, oddiel …, vložka č. …], v mene ktorej koná [meno a funkcia štatutára]
(ďalej len „dlžník“)
[nepovinné – ak úver zabezpečuje ručiteľ:] 
a
Ručiteľ:
[meno a priezvisko], nar. [dátum narodenia], trvale bytom [ulica a číslo, PSČ, obec]
(ďalej len „ručiteľ“)
(ďalej spolu aj ako „zmluvné strany“)
Článok II
Predmet zmluvy
1.	Veriteľ sa zaväzuje, že na požiadanie dlžníka poskytne v jeho prospech peňažné prostriedky do sumy [výška úveru – úverový rámec (€)] (slovom: [výška úveru – úverový rámec (€)]) (ďalej len „úver“), a dlžník sa zaväzuje poskytnuté peňažné prostriedky vrátiť a zaplatiť z nich úroky podľa tejto zmluvy.
2.	[nepovinné – účelový úver:] Dlžník je oprávnený použiť úver iba na tento účel: [účel úveru]. Veriteľ môže obmedziť poskytnutie peňažných prostriedkov iba na plnenie záväzkov dlžníka prevzatých v súvislosti s týmto účelom.
Článok III
Čerpanie úveru
1.	Dlžník je oprávnený požiadať o poskytnutie peňažných prostriedkov do [lehota na čerpanie – do]. Po uplynutí tejto lehoty nemožno o poskytnutie nečerpanej časti úveru požiadať.
2.	[pri jednorazovom čerpaní:] Úver sa poskytne jednorazovo v celej výške na základe písomnej žiadosti dlžníka.
3.	[pri postupnom čerpaní:] Dlžník môže úver čerpať postupne, v jednej alebo viacerých častiach, na základe písomných žiadostí o čerpanie. Súčet čerpaných súm nesmie presiahnuť výšku úveru.
4.	Veriteľ poskytne peňažné prostriedky bezhotovostne na účet dlžníka IBAN [IBAN dlžníka], a to v deň určený v žiadosti, najneskôr však do [veriteľ poskytne peniaze do (dní od žiadosti)] dní od doručenia žiadosti. Peňažné prostriedky sú poskytnuté dňom ich pripísania na účet dlžníka.
5.	Dlžník môže poskytnutie úveru vypovedať s okamžitou účinnosťou a veriteľ ku koncu kalendárneho mesiaca nasledujúceho po mesiaci, v ktorom bola výpoveď doručená dlžníkovi (§ 500 ods. 2 Obchodného zákonníka). Výpoveď sa týka len nečerpanej časti úveru; povinnosť vrátiť čerpané peňažné prostriedky s úrokmi tým nie je dotknutá.
Článok IV
Úroky
1.	Dlžník je povinný platiť z poskytnutých peňažných prostriedkov úroky vo výške [úroková sadzba (% ročne)] % ročne, a to od ich poskytnutia do ich vrátenia. Pri výpočte úrokov sa vychádza zo skutočného počtu dní a z roka s 365 dňami.
2.	[pri mesačnej splatnosti úrokov:] Úroky sú splatné mesačne, vždy k poslednému dňu kalendárneho mesiaca za tento mesiac.
3.	[pri splatnosti úrokov podľa zákona:] Úroky sú splatné spolu s vrátením použitých peňažných prostriedkov; ak je lehota na ich vrátenie dlhšia ako rok, sú úroky splatné aj koncom každého kalendárneho roka a pri splácaní v splátkach sú v deň splatnosti každej splátky splatné aj úroky z tejto splátky (§ 503 ods. 1 a 2 Obchodného zákonníka).
Článok V
Splácanie úveru
1.	[pri jednorazovom splatení:] Dlžník vráti všetky čerpané peňažné prostriedky jednorazovo najneskôr do [konečná splatnosť úveru].
2.	[pri splácaní v mesačných splátkach:] Dlžník bude čerpané peňažné prostriedky vracať v mesačných splátkach istiny vo výške [mesačná splátka istiny (€)], splatných vždy k rovnakému dňu v mesiaci, počnúc dňom [dátum prvej splátky]. Ak je nesplatená istina nižšia ako splátka, poslednou splátkou sa doplatí zostatok. Celá nesplatená istina je splatná najneskôr dňa [konečná splatnosť úveru].
3.	Dlžník platí bezhotovostne na účet veriteľa IBAN [IBAN veriteľa]. Peňažný záväzok je splnený dňom pripísania sumy na účet veriteľa.
4.	Dlžník je oprávnený vrátiť poskytnuté peňažné prostriedky aj pred dohodnutou dobou; úroky je povinný zaplatiť len za dobu od poskytnutia do vrátenia (§ 503 ods. 3 Obchodného zákonníka).
5.	Platby dlžníka sa započítavajú najprv na úroky a potom na istinu, ak dlžník pri platbe neurčí inak (§ 330 ods. 2 Obchodného zákonníka).
Článok VI
Porušenie zmluvy a odstúpenie
1.	Ak je dlžník v omeškaní so splnením peňažného záväzku, je povinný platiť veriteľovi úroky z omeškania v sadzbe ustanovenej nariadením vlády (§ 369 ods. 2 Obchodného zákonníka).
2.	Veriteľ je oprávnený od zmluvy odstúpiť a požadovať, aby dlžník vrátil dlžnú sumu s úrokmi, ak je dlžník v omeškaní s vrátením viac než dvoch splátok alebo jednej splátky po dobu dlhšiu ako tri mesiace, alebo ak dlžník v primeranej lehote nedoplní zabezpečenie, ktoré zaniklo alebo sa zhoršilo (§ 505 a § 506 Obchodného zákonníka)[, prípadne ak dlžník použije úver na iný ako dohodnutý účel (§ 507 Obchodného zákonníka)].
3.	[nepovinné – zosplatnenie celého úveru:] Ak je dlžník v omeškaní so zaplatením splátky istiny alebo úrokov dlhšie ako [po koľkých dňoch omeškania] dní, je veriteľ oprávnený písomne vyhlásiť celý nesplatený úver spolu s úrokmi za splatný. Úver sa stáva splatným dňom doručenia tohto oznámenia dlžníkovi.
4.	[nepovinné – zmluvná pokuta:] Za každý deň omeškania so splnením peňažného záväzku z tejto zmluvy zaplatí dlžník veriteľovi zmluvnú pokutu vo výške [zmluvná pokuta (% z dlžnej sumy za každý deň omeškania)] % z dlžnej sumy. Zaplatením zmluvnej pokuty nie je dotknutý nárok veriteľa na úroky z omeškania ani na náhradu škody.
[nepovinné – ak úver zabezpečuje ručiteľ:] 
Článok VII
Ručenie
1.	Ručiteľ týmto písomne vyhlasuje veriteľovi, že ho uspokojí, ak dlžník nesplní svoje peňažné záväzky z tejto zmluvy, najmä záväzok vrátiť poskytnuté peňažné prostriedky a zaplatiť úroky (§ 303 Obchodného zákonníka).
2.	Veriteľ je oprávnený domáhať sa splnenia od ručiteľa, ak dlžník nesplnil svoj splatný záväzok v primeranej dobe po tom, čo ho na to veriteľ písomne vyzval (§ 306 ods. 1 Obchodného zákonníka).
Článok VIII
Záverečné ustanovenia
1.	Táto zmluva sa spravuje Obchodným zákonníkom (§ 261 ods. 6 písm. d) Obchodného zákonníka).
2.	Zmluva nadobúda platnosť a účinnosť dňom jej podpisu zmluvnými stranami.
3.	Zmluvu možno meniť alebo zrušiť iba písomnou dohodou zmluvných strán.
4.	Zmluva je vyhotovená v [počet vyhotovení] rovnopisoch, z ktorých každá zmluvná strana dostane aspoň jeden.
5.	Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju podpisujú.
V .............................., dňa ..................

	
..............................................
Veriteľ
[obchodné meno], [meno a funkcia štatutára]
	
..............................................
Dlžník
[obchodné meno], [meno a funkcia štatutára]


[podpis ručiteľa – len ak úver zabezpečuje ručiteľ:] 

	
	
..............................................
Ručiteľ
[meno a priezvisko]

